Moroto tuisa exisenã tonese eya xikihme Saromão nyrihpyry xikihmã myhtokoxi , Ritonõpo maro Oturutoh omõtoh tao . Tomyehmase ynororo soutatu tõ esẽ tomo a , rueimo etonanomo a roropa , imehnõ emero oseahmãko toh kynexine , kohtãko , rue etõko roropa . Rewita tõ , Ritonõpo Tapyĩ tao eremiaketõ rue tõkehko etõko toh kynexine , imoihmãkõ akorehmãko Ritonõpo eahmary poko . Mame typoremãse exikety sã tupõ tyxihkase Ataria a , tykohtase roropa ynororo : — Zae pyra matose ! Popyra matose ! Sero popyra onyrityã epehmãko matose ! tykase .
